জুন মাসে বৃষ্টির পরিমাণ কম ছিল। কিন্তু অগস্টে এসে দেদার ব্যাটিং করছে বর্ষা। কলকাতা-সহ দক্ষিণবঙ্গের মানুষের অবস্থা নাজেহাল। ভাসছে বাংলার বেশ কিছু অংশ। এরই মধ্যে মাথা চাড়া দিয়ে উঠেছে আরও একটি নিম্নচাপ। 
সোমবারের নিম্নচাপটি আরও ঘনীভূত হয়ে সুস্পষ্ট নিম্নচাপে পরিণত হয়েছে। এই নিম্নচাপটি এখন পশ্চিমবঙ্গ লাগোয়া উত্তর-পশ্চিম বঙ্গোপসাগরের উপরে অবস্থান করছে। 
আগামী ১২ ঘণ্টা নিম্নচাপটি আরও ঘনীভূত হয়ে গভীর নিম্নচাপে রূপান্তরিত হবে বলে জানা গিয়েছে। ফলে পশ্চিমের জেলাগুলি অর্থাৎ পূর্ব ও পশ্চিম মেদিনীপুর, বাঁকুড়া, ঝাড়গ্রাম, পুরুলিয়াতে আগামী আগামী ২৪ ঘণ্টায় ভারী বৃষ্টির সতর্কতা থাকছে।
দেখুন ভিডিও
 
 

আগামী ২৪ ঘণ্টার পরে বিক্ষিপ্ত বৃষ্টি চলবে সব জায়গাতেই। বৃহস্পতিবার থেকে বৃষ্টির পরিমাণ কমবে। 
উত্তরবঙ্গের ৫ জেলাতেও বৃষ্টি চলবে। ৪৮ ঘণ্টার পর থেকে উত্তরবঙ্গের জেলাগুলিতে ভারী বৃষ্টি হবে বলে জানিয়েছে হাওয়া অফিস।
মৌসুমী অক্ষরেখা দক্ষিণবঙ্গের উপর দিয়ে উত্তর-পশ্চিম বঙ্গোপসাগর হয়ে পূর্ব-মধ্য বঙ্গোপসাগর পর্যন্ত বিস্তৃত। এই দুইয়ের প্রভাবে পশ্চিমের জেলাগুলিতে ভারী বৃষ্টি হবে।